open-index/open-wikipedia-markdown huggingface dataset:
Λεμούρια

Στην Ρωμαϊκή μυθολογία τα **Λεμούρια** *(Lemures)* ήταν κακοήθη πνεύματα (φαντάσματα) των νεκρών.

Τα Λεμούρια ήταν ενοχλητικά αφού επέστρεφαν στα σπίτια για να τρομοκρατήσουν τους ενοίκους τους. Οι αρχαίοι Ρωμαίοι θεωρούσαν ότι ήταν η κακοήθης μορφή της Λάρες. Πολλοί τα θεωρούσαν νύμφες. 

Οι Ρωμαίοι για να τα εξευμενίσουν και να τα διώξουν τελούσαν τα Λεμουράλια ή Λεμούρια στις 9 - 11 και 13 Μαΐου.. Η τελετή των Λεμούριων γινόταν την νύχτα αφού έριχναν κουκιά και χτύπαγαν χάλκινα αντικείμενα για να τα τρομάξουν. Κατά τη διάρκεια της γιορτής απαγορεύονταν οι γάμοι και οι ναοί ήταν κλειστοί. 

## Πηγές
*  T.T. Kroon, art. Lemures, in T.T. Kroon, Mythologisch Woordenboek, 's Gravenhage, 1875

## Αναφορές


Κατηγορία:Ρωμαϊκή μυθολογία
Κατηγορία:Ρωμαϊκή θρησκεία
Σάγκος

μικρογραφία|δεξιά|93px|<center> Σάγκος </center>

Ο **Σάγκος** *(Sancus ή Sangus ή Semo Sancus)* ήταν πρώιμη θεότητα της ρωμαϊκής μυθολογίας, Σαβίνικης ή Ετρούσκικης καταγωγής.

Ήταν θεός που προστάτευε τους όρκους του γάμου, την φιλοξενία, την νομοθεσία, το εμπόριο, και τις ιδιωτικές συμφωνίες , τα συμβόλαια. Ορισμένες φορές ορκίζονταν στο όνομά του κατά τη στιγμή της υπογραφής των συμβολαίων και σε άλλες σημαντικές αστικές πράξεις.

Στην Ρώμη υπήρχε ναός αφιερωμένος στον Σάγκο, οι Ρωμαίοι τον ταύτιζαν με τον *[[Ντίας Φιντίας]]* (Semo Sancus Dius Fidus). Άγαλμα του βρέθηκε για το νησί Τίβερη. Γιος του ήταν ο Σαβίνος Σάμπους.

## Βιβλιογραφία

* Διονύσιος ο Αλικαρνασσεύς (Rhomaikes Archaiologias, Antichità romane), II, 49
* Sant'Agostino d'Ippona *La città di Dio* XVIII,19
* GRIMAL, P., *Dictionnaire de la mythologie grecque et romaine*. París: Presses Universitaires de France, 1951.

## Αναφορές


Κατηγορία:Θεότητες της ρωμαϊκής μυθολογίας
Σαγκος
Ρούτουλοι

Οι **Ρούτουλοι** ή Ροδωλοί *(Rutuli)* ήταν αρχαίος λαός της Ιταλίας. Ήταν Πελασγικής καταγωγής ή κατάγονταν από τους Ούμπρι ,κέντρο του βασιλείου τους ήταν η πόλη Αρδέα , 20 μίλια νοτιοανατολικά της Ρώμης. 

Σύμφωνα με την Ρωμαϊκή μυθολογία, όταν ήταν βασιλιάς τους ο Τούρνος ο βασιλιάς των Λατίνων, του είχε υποσχεθεί το χέρι της κόρης του Λαβίνιας. Όταν όμως ήρθαν στο Λάτιο οι Τρώες με αρχηγό τον Αινεία, ο Λατίνος αποφάσισε να την παντρέψει με αυτόν. Αιτία ήταν ένας χρησμός που είχε πάρει και που έλεγε ότι έπρεπε να παντρέψει την κόρη του με ξένο.  Ο Τύρνος εξοργισμένος μάζεψε στρατό και κινήθηκε εναντίον των Τρώων. Στη μάχη που ακολούθησε ο Τύρνος σκοτώθηκε από τον Αινεία. Κατά την διάρκεια του 6ου αιώνα π.χ. οι Ρωμαίοι κατέλυσαν το βασίλειο των Ρούτουλων και από τότε έγιναν αναπόσπαστο τμήμα του Ρωμαϊκού κράτους.

## Βιβλιογραφία
* Nicholas Hammond, Howard Scullard.*Dizionario di antichità classiche*. Milano, Edizioni San Paolo, 1995, p.1836-1836. ISBN 8821530248.

## Αναφορές


Κατηγορία:Αρχαίοι λαοί της Ιταλίας
Κατηγορία:Ιταλική μυθολογία

Κατηγορία:Εξαφανισθέντες λαοί
Καπαρέλλι Βοιωτίας

Το **Καπαρέλλι** ή **Καπαρέλλι Πλαταιών** είναι οικισμός του Δήμου Θηβαίων στην Βοιωτία.

## Γενικά στοιχεία
Το Καπαρέλλι βρίσκεται βορειοδυτικά του Κιθαιρώνα και νότια του Ασωπού, σε υψόμετρο 320 μέτρων. Κοντά στο χωριό βρίσκεται ένα μικρό ποτάμι που φέρει την ονομασία «Ωερώη» (ή Ρέμα Λιβαδόστρατας) από το όνομα μιας νύμφης. Ο πληθυσμός του ανέρχεται σε 1.161 κατοίκους, σύμφωνα με την απογραφή του 2021.

Πολιούχος του Καπαρελλίου είναι ο Άγιος Παντελεήμονας. Ο ναός είναι βυζαντινού ρυθμού και η κατασκευή του ανάγεται στην περίοδο της Φραγκοκρατίας (1204-1460). Το 1904 άρχισαν οι εργασίες για να πάρει ο ναός τη σημερινή του μορφή με έξοδα του εκκλησιαστικού ταμείου και δωρεές πιστών.

Το 1981 το χωριό συγκλονίστηκε από το μεγάλο σεισμό των Αλκυονίδων στον Κορινθιακό κόλπο.

## Παραλίες
### Άγιος Βασίλειος
Σε απόσταση 14 χμ.μ δυτικά του Καπαρελλίου βρίσκεται η παραλία του Αγίου Βασιλείου, επίνειο του Καπαρελλίου. Ο οικισμός ζωντανεύει ιδιαίτερα κατά τους καλοκαιρινούς μήνες, εξαιτίας των πολλών εξοχικών κατοικιών.

### Καλαμάκι
Ακολουθώντας την ίδια διαδρομή για τον Άγιο Βασίλη, ένας παράδρομος οδηγεί στην παραλία του Καλαμακίου, μικρού οικισμού που αποκτά ζωή το καλοκαίρι.

## Αθλητισμός
Το δημοφιλέστερο άθλημα στο χωριό είναι το ποδόσφαιρο. Το Καπαρέλλι έχει τον Π.Α.Σ. Κιθαιρώνα Καπαρελλίου που ιδρύθηκε το 1968 και έχει έδρα το Δημοτικό Γήπεδο Καπαρελλίου. Την περίοδο 2025-26 αγωνίζεται στην Α΄ Κατηγορία Ε.Π.Σ. Βοιωτίας. Η ομάδα έχει 4 κατακτήσεις κυπέλλου της ΕΠΣ Βοιωτίας.

## Παραπομπές


Κατηγορία:Χωριά του δήμου Θηβαίων
Κατηγορία:Χωριά της περιφερειακής ενότητας Βοιωτίας
Κατηγορία:Αρβανιτοχώρια της Βοιωτίας
Λούπερκους

Ο **Λούπερκους** *(Lupercus)* ήταν πρώιμη θεότητα της ρωμαϊκής μυθολογίας.

Ο Λούπερκους ήταν ποιμενικός θεός προστάτης των βοσκών και των κοπαδιών από τα άγρια ζώα. Κάθε χρόνο στις 15 Φεβρουαρίου γίνονταν προς τιμήν του τα Λουπερκάλια *(Lupercalia)*. Ο Λούπερκους συνδεόταν με την ανατροφή και τον θηλασμό του Ρωμύλου από τη λύκαινα, γι΄ αυτό και τα Λουπερκάλια ήταν εορτή που αποσκοπούσε στην προστασία της γονιμότητας των γυναικών. 

Στην ελληνική μυθολογία αρχικά ταυτιζόταν με τον Φαύνο και αργότερα ταυτίστηκε με τον Πάνα. 
	
## Παραπομπές


Κατηγορία:Θεότητες της ρωμαϊκής μυθολογίας
Κατηγορία:Βοσκοί στη μυθοπλασία
Γιουβέντα (μυθολογία)

Στην Ρωμαϊκή μυθολογία η **Γιουβέντους** ή **Γιουβέντα** *(Juventus-Juventa-νεότητα)* ήταν θεότητα που προστάτευε την είσοδο των εφήβων από την εφηβεία στην ενηλικίωση. 

Για να την τιμήσουν οι νέοι φορούσαν τήβεννο με πορφυρή ταινία. Στην ελληνική μυθολογία ταυτιζόταν με την Ήβη. 

## Πηγές
*Joel Schmint, *Λεξικό της Ελληνικής και Ρωμαϊκής μυθολογίας*, Εκδόσεις Σαββάλας, Αθήνα 2004, ISBN 960-423-086-7

Κατηγορία:Θεότητες της ρωμαϊκής μυθολογίας
Λαϊκόν Ενωτικόν Κόμμα

Το **Λαϊκόν Ενωτικόν Κόμμα** (**Λ.Ε.Κ.**) ήταν βραχύβιο ελληνικό πολιτικό κόμμα που συγκροτήθηκε τον Ιανουάριο του 1951.

Τον Ιούλιο του ίδιου έτους αυτοδιαλύθηκε και συγχωνεύτηκε στον Ελληνικό Συναγερμό.

## Ιστορικό
Το Λαϊκόν Ενωτικόν Κόμμα ιδρύθηκε στις 20 Ιανουαρίου 1951 εκ του Εθνικού Ενωτικού Κόμματος του Παναγιώτη Κανελλόπουλου και της Ανεξάρτητης Ομάδας Λαϊκών του Στέφανου Στεφανόπουλου, πολιτικής ομάδας που είχε αποσχισθεί από το Λαϊκό Κόμμα. Είχε προηγηθεί, στις 18 Ιανουαρίου κοινή συνεδρίαση των μελών των κοινοβουλευτικών μελών των δύο πολιτικών σχηματισμών, οι οποίοι αποφάσισαν την ίδρυση του κόμματος.

Το Λαϊκόν Ενωτικόν Κόμμα αριθμούσε κατά τη συγκρότησή του 36 βουλευτές, ενώ την ηγεσία του κόμματος ασκούσαν από κοινού ο Κανελλόπουλος με τον Στεφανόπουλο.
Ο βίος του κόμματος ήταν σύντομος, καθώς διαλύθηκε στις 30 Ιουλίου 1951, την επομένη, δηλαδή, της αναγγελίας της αναμείξεως του στρατάρχη Αλέξανδρου Παπάγου στην πολιτική, οπότε και συγχωνεύθηκε στον Ελληνικό Συναγερμό.

## Βουλευτές του Λαϊκού Ενωτικού Κόμματος
Οι βουλευτές που αποτελούσαν την κοινοβουλευτική ομάδα του Λαϊκού Ενωτικού Κόμματος ήταν οι εξής:

1. Ευστράτιος Αλιπράντης2. Αθανάσιος Αντωνόπουλος3. Βασίλειος Βασιλικός4. Γεώργιος Βογιατζής5. Αχιλλέας Γεροκωστόπουλος6. Ανδρέας Δερδεμέζης7. Λάμπρος Ευταξίας8. Γεώργιος Κακαγιάννης9. Αλέξανδρος Καλαντζάκος10. Ευάγγελος Καλαντζής11. Κωνσταντίνος Καλλίας12. Παναγιώτης Κανελλόπουλος

13. Αλέξανδρος Καραθόδωρος14. Κωνσταντίνος Καραμανλής15. Χρυσόστομος Καραπιπέρης 16. Διονύσιος Κορκολής17. Αριστείδης Κρανιάς18. Ιωάννης Κυρόζης19. Φώτιος Κοτούζας20. Βασίλειος Μητσόπουλος21. Αθανάσιος Μπουκουβάλας22. Γρηγόριος Παπαδόπετρος23. Κωνσταντίνος Παπαδόπουλος24. Σταμάτιος Παπάζης

25. Αθανάσιος Παπαθανάσης26. Βασίλειος Παπαρρηγόπουλος27. Τιμολέων Πάρρης28. Αθανάσιος Πέγιος29. Γεώργιος Πλατής30. Σταύρος Πολυζωγόπουλος31. Αριστείδης Πρωτοπαπαδάκης32. Γεώργιος Ράλλης33. Βασίλειος Στεφανόπουλος34. Στέφανος Χ. Στεφανόπουλος35. Αθανάσιος Ταλιαδούρος 36. Δημήτριος Τσούμπας

## Παραπομπές


Κατηγορία:Πρώην πολιτικά κόμματα στην Ελλάδα
Κατηγορία:1951
Κερκέτιδα

Στην ελληνική μυθολογία η **Κερκέτιδα** (***Κερκέτις***) ήταν μία από τις 50 Δαναΐδες, θυγατέρα του Δαναού και μιας ανώνυμης γυναίκας από την Αιθιοπία. Η Κερκέτιδα παντρεύτηκε τον Αιγυπτιάδη Δώριο, τον οποίο δολοφόνησε την πρώτη νύχτα του γάμου τους, όπως έπραξαν και οι άλλες 48 από τις αδελφές της.

## Πηγή
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Κατηγορία:Δαναΐδες
Μυστηριακές θρησκείες

Οι **μυστηριακές θρησκείες** ή **μυστηριακές λατρείες** ήταν ένα σύμπλεγμα από παρεμφερείς θρησκείες στον αρχαίο μεσογειακό κόσμο οι οποίες δίδασκαν ένα κοινό μεταφυσικό και ηθικό σύστημα καθώς και κοινούς αλληγορικούς μύθους, προσαρμοσμένους ανά περιοχή στο προγενέστερο τοπικό πάνθεον, ενώ παράλληλα χαρακτηρίζονταν από κοινές λατρευτικές πρακτικές. Οι μυστηριακές λατρείες δεν έρχονταν σε αντίθεση με την καθιερωμένη κρατική θρησκεία της εκάστοτε περιοχής αλλά συνήθως τη συμπλήρωναν, προσδίδοντας της ένα βαθύ φιλοσοφικό περιεχόμενο. Μετά την εποχή του Πυθαγόρα κάποιες σχολές ελληνικής φιλοσοφίας, όπως ο ίδιος ο πυθαγορισμός, ο πλατωνισμός και ο νεοπλατωνισμός, συμπλήρωναν και εκλέπτυναν με τη σειρά τους τις μυστηριακές διδασκαλίες.

Γνωστές μυστηριακές λατρείες υπήρξαν τα Μυστήρια του Οσίριδος στην Αίγυπτο, ο ορφισμός, τα Μυστήρια του Διονύσου, τα Ελευσίνια Μυστήρια και τα Καβείρια Μυστήρια στην Ελλάδα, τα Μυστήρια του Άττιδος και τα Μυστήρια του Αδώνιδος στη Συρία, τα Μυστήρια του Σεράπιδος στην Αίγυπτο των Πτολεμαίων, ο μιθραϊσμός στη Ρωμαϊκή Αυτοκρατορία και τα Μυστήρια του Μωυσή μεταξύ των ελληνιστών ιουδαϊστών της ελληνιστικής Αιγύπτου. Επίσης ο γνωστικισμός φαίνεται να είχε μυστηριακά χαρακτηριστικά.

## Εξωτερικοί σύνδεσμοι
* 


Κατηγορία:Θρησκευτικές πίστεις, παραδόσεις και κινήματα
Κατηγορία:Θρησκειολογία
Μυστήρια

Ο όρος Μυστήρια μπορεί να αναφέρεται:
* Στα Ιερά Μυστήρια της Ορθόδοξης Εκκλησίας.
* Στα Ελευσίνια Μυστήρια.
* Στα Μυστήρια (Χριστιανισμός).
* Στα Μυστήρια (Καθολικισμός).

## Δείτε επίσης
*Μυστηριακές θρησκείες
*Μυθιστόρημα Μυστηρίου.
Κερκηίδα

Στην ελληνική μυθολογία με το όνομα **Κερκηίδα** (***Κερκηίς***) είναι γνωστή μία από τις Ωκεανίδες, θυγατέρες του μυθικού Ωκεανού και της Τηθύος. Η Κερκηίδα αναφέρεται στη *[[Βιβλιοθήκη Απολλοδώρου]]* (Α΄ 2.2), από τον Ησίοδο στη *[[Θεογονία]]* (346) και από τον Υγίνο στους *Fabulae* (πρόλογος).

## Πηγή
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Κερκηιδα
Συσκευή Λοράν

Η **συσκευή LORAN** είναι εξειδικευμένη συσκευή προσδιορισμού γεωγραφικών συντεταγμένων και περιλαμβάνεται στον ηλεκτρονικό εξοπλισμό πλοίων και αεροπλάνων. Το όνομά της προέρχεται από τις αγγλικές λέξεις **Lo**ng **Ra**nge **N**avigation (Ναυσιπλοΐα {δια} μακράς εμβελείας).

Πρόκειται για ηλεκτρονική εγκατάσταση δέκτη ηλεκτρομαγνητικών κυμάτων που εκπέμπονται κατά διαστήματα από συγκεκριμένους σταθμούς εκπομπής, που συνήθως είναι παράκτιοι ή και πλωτοί, και αποτελούν μεταξύ τους δίκτυο. Η λειτουργία της συσκευής αυτής βασίζεται στη χρονομέτρηση των εκπεμπομένων σημάτων των σταθμών εκπομπής του δικτύου. Επιλέγονται κάθε φορά τρεις τέτοιοι σταθμοί εκ των οποίων ο ένας χαρακτηρίζεται "κύριος" και οι άλλοι δύο "δευτερεύοντες" ή "υποταγμένοι".

Η συσκευή δέκτης ΛΟΡΑΝ χρονομετρώντας την διακοπή (διάλειμμα) των λαμβανομένων σημάτων του κύριου και ενός δευτερεύοντος σταθμού προσδιορίζει τη γραμμή θέσεως του πλοίου (ή αεροπλάνου) και η οποία γραμμή είναι μόνο κατά διόπτευση. Στη συνέχεια επαναλαμβανόμενης της χρονομέτρησης με τον "κύριο" και τον άλλο "δευτερεύοντα σταθμό πομπό" προσδιορίζεται η δεύτερη θέση γραμμή. Μεταφερόμενες αυτές οι ευθείες στο χάρτη, το σημείο τομής αποτελεί την ακριβή θέση του γεωγραφικού στίγματος του πλοίου (ή αεροπλάνου).

Η διαφορά της συσκευής αυτής με το ραδιογωνιόμετρο είναι ότι η πρώτη χρονομετρεί εκπομπές ενώ η δεύτερη διόπτευση λήψης. Επίσης βασικές διαφορές μεταξύ Λοράν και Ραντάρ είναι ότι στο Λοράν δεν απαιτείται εκπομπή εκ του πλοίου, όπως στο ραντάρ. Ενώ το ραντάρ μετρά τον χρόνο εκπομπής ενός συρμού ηλεκτρομαγνητικών κυμάτων και επιστροφής της ηχούς των, το λοράν μετρά τη διαφορά χρόνου λήψεως δύο σημάτων που προέρχονται από δύο πομπούς σταθμούς Λοράν. Επίσης σημειώνεται ότι τα σήματα Λοράν καλύπτουν πολύ μεγαλύτερη απόσταση από εκείνα του ραντάρ.

Οι συσκευές αυτές καθώς και οι επί της ίδια βάσεως λειτουργίας τύπου **Τζι** (Gee) επινοήθηκαν κατά τη διάρκεια του Β΄ Παγκοσμίου Πολέμου το 1941 και τέθηκαν σε εφαρμογή το 1942 όπου και παρείχαν πολύ μεγάλες υπηρεσίες χάρις των οποίων έγινε δυνατή η λεγόμενη "τυφλή πτήση" των βομβαρδιστικών αεροπλάνων που κατευθύνονταν κάθε βράδυ από αγγλικά αεροδρόμια κατά στόχων του γερμανικού εδάφους και επέστρεφαν στις βάσεις τους ανεξάρτητα των συνθηκών ορατότητας.

Η σημασία των συσκευών αυτών καθίσταται εμφανής στις περιπτώσεις αδυναμίας αστρονομικής ναυτιλίας λόγω νέφωσης και όταν ο πλούς ή η πτήση γίνεται πολύ μακριά των ακτών (ωκεανοπλοΐα). Για την καλύτερη δε χρήση των συσκευών αυτών εκδίδονται ειδικοί ναυτικοί χάρτες που περιέχουν τους σταθμούς-πομπούς LORAN, με κωδικοποιημένα στοιχεία συχνότητας, εμβέλειας και τύπων των εκπεμπομένων σημάτων τους.
Σήμερα σχεδόν όλοι οι σπουδαιότεροι θαλάσσιοι οδοί καλύπτονται με δίκτυα Λοράν.

## Δείτε επίσης
*Σταθμός Λοράν ή "Ραδιοφάρος Λοράν"
*Χάρτης Λοράν

Λοράν
Λοράν
Λοράν
Λοράν
Μίζερι (βιβλίο)

Το **Μίζερι** (αγγλικά: *Misery*) είναι ένα από τα πιο γνωστά μυθιστορήματα του Αμερικανού συγγραφέα τρόμου Στίβεν Κινγκ. Κυκλοφόρησε πρώτη φορά στην Αμερική το 1987 και στην Ελλάδα δημοσιεύθηκε το 1994 από τον εκδοτικό οίκο Bell.

Το 1990, ο Ρομπ Ράινερ σκηνοθέτησε την κινηματογραφική εκδοχή του βιβλίου, με τον ίδιο τίτλο. Πρωταγωνιστούσαν οι Κάθι Μπέιτς και Τζέιμς Κάαν στους κύριους ρόλους, με τους Ρίτσαρντ Φάρνσγουορθ και Λορίν Μπακόλ στους υποστηρικτικούς ρόλους. Η Μπέιτς κέρδισε βραβείο Όσκαρ και Χρυσή Σφαίρα για την ερμηνεία της.

## Πλοκή
Ο Πολ Σέλντον είναι ένας μεσήλικος συγγραφέας επιτυχημένων ρομαντικών μυθιστορημάτων με πρωταγωνίστρια την, αγαπημένη στο κοινό ηρωίδα, Μίζερι Τσαστέιν. Έχοντας αφιερώσει χωρίς να το θέλει ολόκληρη την καριέρα του σαν συγγραφέας στα βιβλία της Μίζερι, αποφασίζει να της βάλει τέλος στο ένατο βιβλίο της σειράς, όπου η Μίζερι πεθαίνει μετά την γέννα του παιδιού της. Τώρα, ο Σέλντον είναι ελεύθερος να γράψει ότι εκείνος επιθυμεί μετά το "θάνατο" της Μίζερι.

Έχοντας τελειοποιήσει το χειρόγραφο για ένα άλλο του βιβλίο, με τον τίτλο *Fast Cars*, αναχωρεί από το χειμερινό πανδοχείο σε εξοχική περιοχή όπου είχε μείνει για να τελειώσει το βιβλίο, αλλά στο δρόμο της επιστροφής, καταλήγει τραυματισμένος στο κρεβάτι της νοσοκόμας Άννι Γουίλκς μετά από αυτοκινητιστικό δυστύχημα λόγω θύελλας. Η Άννι, έχοντας σώσει και μεταφέρει τον Σέλντον στην εξοχική και απομακρυσμένη κατοικία της, ισχυρίζεται πως είναι η Νο1 θαυμάστριά του. Ο Σέλντον το αντιλαμβάνεται αμέσως από την αγάπη που τρέφει η Άννι για τα βιβλία της Μίζερι. Όταν όμως η Άννι αγοράζει το τελευταίο μυθιστόρημα με την Μίζερι και διαβάζει το θάνατό της, καταλαμβάνεται από οργή.

Ο Σέλντον αντιλαμβάνεται πως η Άννι πάσχει από σοβαρά ψυχολογικά προβλήματα, και έχοντας οργιστεί από το θάνατο της ηρωίδας της, θα κάνει τη διαμονή του ανάπηρου και φυλακισμένου Σέλντον στο σπίτι της μια διαμονή που δε θα ξεχάσει εκείνος ποτέ.

## Παραπομπές


## Εξωτερικοί σύνδεσμοι
* 

Κατηγορία:Μυθιστορήματα του Στίβεν Κινγκ
Κατηγορία:Μυθιστορήματα που έγιναν ταινίες
Κατηγορία:Μυθιστορήματα του 1987
Σαβίνοι

thumb|Η περιοχή των Σαβίνων σε χάρτη της αρχαίας κεντρικής Ιταλίας
250px|thumb|Η Αρπαγή των Σαβίνων Γυναικών (Τζιαμπολόνια)

Οι **Σαβίνοι** *(Sabini)* ήταν αρχαίος λαός της αρχαίας Ιταλίας. Η γλώσσα τους (Sabellic) ανήκε στις ινδοευρωπαϊκές γλώσσες και είχε πολλές ομοιότητες με της Οσκάνης και της Ούμπρια. Μελέτες έχουν δείξει ότι οι Σαβίνοι με τους Ρωμαίους είχαν πολλές ομοιότητες στη θρησκεία και τη μυθολογία τους. Στην πραγματικότητα οι Ρωμαίοι πήραν τους θεούς των Σαβίνων και τους ενσωμάτωσαν στη δική τους θρησκεία. Η περιοχή που ζούσαν ήταν δίπλα στον ποταμό Τίβερη.

## Προέλευση

Οι Σαβίνοι εγκαταστάθηκαν στην Σαβινία περί τον 10ο αιώνα π.Χ., ίδρυσαν τις πόλεις Ριέτι, Τρέμπουλα και Κούρες.
Για την προέλευσή τους υπάρχουν πολλές απόψεις. Σύμφωνα με τον Διονύσιο τον Αλικαρνασσέα αλλά και άλλους Ρωμαίους ιστορικούς, όπως ο Κάτων ο Πρεσβύτερος και ο Γάιος Σεμπρώνιος Γράκχος, θεωρούσαν την προέλευση των Ρωμαίων Ελληνική, παρά το γεγονός ότι οι γνώσεις πάνω στην προέλευση τους προέρχεται από τη μυθολογία. Για τους Σαβίνους ο Διόνυσος ο Αλικαρνασσεύς μας λέει ότι επί βασιλείας Λυκούργου στην Σπάρτη μια ομάδα εποίκων Λακεδαιμόνιων ήρθε στην περιοχή και ίδρυσε την πόλη Φορονία και οι Σαβίνοι προέρχονταν από αυτούς. Ο επιφανής ιστορικός Μάρκος Τερέντιος Βάρρων (116 – 27 π.Χ.), ισχυριζόταν ότι οι Ρεατίνοι Σαβίνοι ονομάζονταν και ήταν Αρκάδες. Άλλος ιστορικός υποστηρίζει ότι ήταν Ούμπρι και άλλαξαν το όνομα τους όταν μετανάστευσαν εκεί. Ο Κάτων ο Πρεσβύτερος υποστήριξε ότι το όνομα τους προέρχεται από τον Σάμπους γιο του θεού Σάγκου.
Ο Θουκυδίδης μας πληροφορεί ότι "Ιταλίας και Σικελίας το πλείστον πελοποννήσιοι" [Πελοπ. Πόλεμος Α' 12, 4 ] Ιταλία εννοεί την εκτός Σικελίας χώρα. Λέει ο Πλούταρχος για τους Σαβίνους:

«Τώρα οι Σαβίνοι ήταν ένας πολυπληθής και πολεμοχαρής λαός και ζούσαν σε ατείχιστες πόλεις, σκεπτόμενοι ότι τους άρμοζε, αφού ήταν άποικοι Λακεδαιμόνιοι να είναι θαρραλέοι και ατρόμητοι»

[«Βίοι», Ρωμύλος, XIV]

## Μυθολογία
:*Κυρίως άρθρο: [[Αρπαγή των Σαβίνων Γυναικών]]*
Η Ρωμαϊκή μυθολογία αναφέρει ότι όταν ο Ρωμύλος έχτισε τη Ρώμη υπήρχαν περισσότεροι άντρες από γυναίκες. Τότε αποφάσισε και διοργάνωσε αγώνες στους οποίους ήρθαν να συμμετάσχουν και οι Σαβίνοι με τις γυναίκες τους. Στη διάρκεια των αγώνων οι Ρωμαίοι έκλεψαν τις γυναίκες και τις κόρες των Σαβίνων. Οι Σαβίνοι τότε ετοιμάστηκαν για πόλεμο αλλά μπήκαν στη μέση οι γυναίκες τους και τους συμβίβασαν. Έτσι ένωσαν τις πόλεις τους και βασίλευε με τη σειρά ένας βασιλιάς από τους Ρωμαίους ένας από τους Σαβίνους.

## Αναφορές
*Οβίδιος, *Fasti* (Book III 167–258)
* Οβίδιος, *Ars Amatoria* (Book II 30–47)
*Λίβιος, *Ab Urbe Condita* (Book I 9–13)
*Κικέρων, *De Republica* (Book II 12–14)
*Πλούταρχος, *Parallel Lives* (Romulus 14–20)
*Γιουβενάλης, *Satires* (Book III 81-85)

## Παραπομπές


## Εξωτερικοί σύνδεσμοι
* 

Κατηγορία:Αρχαίοι λαοί της Ιταλίας
Ραδιοναυτιλία

Με τον όρο **Ραδιοναυτιλία** (*radionavigation*) ή **Ηλεκτρονική ναυτιλία** (*electronic navigation*), ονομάζεται το είδος εκείνο της ναυσιπλοΐας ή αεροναυσιπλοΐας, όπου η θέση του πλοίου/αεροσκάφους (στίγμα), η πορεία και οι αποστάσεις υπολογίζονται με ειδικά ηλεκτρονικά ναυτιλιακά ή αεροναυτιλιακά όργανα που έχουν ως βάση λειτουργίας την εκπομπή - λήψη ή μόνο λήψη ηλεκτρομαγνητικών κυμάτων και που για τον ίδιο λόγο αποκαλούνται και ραδιοναυτιλιακές συσκευές ή ραδιοναυτιλιακά βοηθήματα.

Τέτοιες συσκευές είναι πρώτιστα το γνωστό Ραντάρ ή ραδιοεντοπιστής, το ραδιογωνιόμετρο, το ηλεκτρονικό βυθόμετρο ο μή κατευθυντικός ραδιοφάρος (Non Directional Beacon) NDB, ο Πανκατευθυντικός Ραδιοφάρος πολύ υψηλής συχνότητας VOR, η συσκευή μέτρησης απόστασης (Distance Measuring Equipment) DME, το TACAN Tactical Air Navigation System, το ILS (Instrument Landing System), το MLS (Microwave Landing System), το  GPS (Global Positioning System) κ.ά. σύγχρονες συσκευές.

Στη κατηγορία των ραδιοναυτιλιακών οργάνων δεν περιλαμβάνονται οι συσκευές όργανα ραδιοτηλεφωνίας ή ραδιοτηλεγραφίας που αποτελούν βεβαίως "μέσα συνεννόησης.

## Ιστορία
Η ραδιοναυτιλία εμφανίζεται  μετά τον Α΄ Παγκόσμιο πόλεμο  ενώ αναπτύχθηκε ραγδαία μετά την ανακάλυψη του ραντάρ και των σύγχρονων ψηφιακών μέσων. 

## Υπερβολική ναυτιλία
Η υπερβολική ναυτιλία είναι ο μεγαλύτερος κλάδος της ραδιοναυτιλίας που έλκει το όνομά της από το γεγονός ότι οι αναζητούμενες και χρησιμοποιούμενες γραμμές θέσης προσδιορισμού γεωγραφικού στίγματος είναι υπερβολικές καμπύλες.

Κυριότερες συσκευές ραδιοναυτιλίας που λειτουργούν επί των αρχών της υπερβολικής ναυτιλίας είναι οι:
* Συσκευές Λοράν,
* Συσκευές Ντέκα, και οι
* Συσκευές Κόνσολ.

## Παραπομπές


## Πηγές
* Εγκυκλοπαίδεια Πάπυρος Larousse Britannica" τομ.51ος, σελ.222.
* Interbooks: "Σύγχρονο Ναυτιλιακό Εγκυκλοπαιδικό Λεξικό" Εκδ. Τυρόβολα Αθήναι 1977. σελ.201.

## Εξωτερικοί σύνδεσμοι
* 
* 


Κατηγορία:Ευκλείδεια Γεωμετρία
Κρίστοφερ Χίτσενς

Ο **Κρίστοφερ Χίτσενς** (*Christopher Eric Hitchens*, 13 Απριλίου 1949 – 15 Δεκεμβρίου 2011) ήταν Αγγλοαμερικανός συγγραφέας και αρθρογράφος ο οποίος έγινε ευρύτερα γνωστός ως δημοσιογράφος σε διάφορα αμερικανικά και βρετανικά έντυπα πολιτικού περιεχομένου. Το βιβλίο του *[[Ο Θεός δεν είναι μεγάλος]]* πραγματεύεται την ανυπαρξία του Θεού. Πέθανε σε ηλικία 62 ετών.

## Βίος
Ο Χίτσενς γεννήθηκε στο Πόρτσμουθ της Αγγλίας και φοίτησε στην Οξφόρδη και στο Κέιμπριτζ. Στα νεανικά του χρόνια μέχρι και τον ερχομό στις ΗΠΑ στις αρχές του της δεκαετίας του 1980, ο Χίτσενς ανήκε στον πολιτικό χώρο της Ριζοσπαστικής αριστεράς, όντας υποστηρικτής τροτσκιστικών ιδεών, αλλά και αρθρογράφος σε διάφορα έντυπα τα οποία πρόσκειντο σε αριστερά κόμματα.

Με την πάροδο του χρόνου όμως, ο Χίτσενς διαφοροποίησε τη στάση του από την Αριστερά σε ζητήματα που αφορούσαν την ισλαμική τρομοκρατία. Ο ίδιος υποστήριξε την επέμβαση στο Ιράκ του 2003. Εν τούτοις, ο Χίτσενς έχει παραμείνει μεγάλος πολέμιος των θρησκειών και της κατοχής της Παλαιστίνης. Είναι επίσης γνωστή η πολεμική του κατά του Χένρυ Κίσινγκερ, τον οποίο κατηγορεί ότι διέπραξε εγκλήματα κατά της ανθρωπότητας όσο ήταν υπουργός εξωτερικών των ΗΠΑ.

Τον Ιούνιο του 2010 ο Χίτσενς διαγνώστηκε με καρκίνο του οισοφάγου. Ενάμιση χρόνο αργότερα, στις 15 Δεκεμβρίου 2011, άφησε την τελευταία του πνοή σε νοσοκομείο του Χιούστον στο Τέξας, έπειτα από επιπλοκές. Ο θάνατος του αποδόθηκε σε πνευμονία.

## Διάφορα
Το 2007 ο Χίτσενς έλαβε την αμερικανική υπηκοότητα.

## Εργογραφία στην ελληνική
(2000)	''Μητέρα Τερέζα'', εκδ. «Στάχυ»

(2002)	''Η δίκη του Χένρι Κίσινγκερ'', εκδ. «Βιβλιοπωλείον της Εστίας»(2003)	''Γράμματα σε ένα νέο αντιρρησία'', «Βιβλιοπωλείον της Εστίας»(2008)	''Ο Θεός δεν είναι μεγάλος'', εκδ. «Scripta»(2011)	''Hitch-22'', εκδ. «Μεταίχμιο»(2009)	''Τα δικαιώματα του ανθρώπου'', εκδ. «Ελληνικά Γράμματα»

## Παραπομπές

## Εξωτερικοί σύνδεσμοι

* Βιβλιονέτ, Χίτσενς, Κρίστοφερ, 1949-2011.
* ''Κρίστοφερ Χίτσενς: Ο Θεός παραμένει νεκρός'' Καθημερινή 26/08/07, ανάκτηση 08/05/08
* ''Χίτσενς: Πολλά ανθρώπινα δεινά οφείλονται στις θρησκείες'' Καθημερινή 21/11/07, ανάκτηση 08/05/08
* ''Τέσσερις αντιρρήσεις για τη θρησκεία'' Καθημερινή 11/11/07, ανάκτηση 08/05/08
* ''Ο Κίσινγκερ ήξερε για την ανατροπή του Μακαρίου''  Μακεδονικό Πρακτορείο Ειδήσεων 13/02/01, ανάκτηση 08/05/08

Κατηγορία:Άγγλοι δοκιμιογράφοι
Κατηγορία:Άγγλοι κριτικοί
Κατηγορία:Άγγλοι δημοσιογράφοι
Κατηγορία:Αγγλοαμερικανοί
Κατηγορία:Άγγλοι άθεοι
Κατηγορία:Υλιστές
Κατηγορία:Απόφοιτοι του Πανεπιστημίου της Οξφόρδης
Κατηγορία:Φιλόσοφοι της ιστορίας
Κατηγορία:Άγγλοι αυτοβιογράφοι
Ορέστεια

Η ***Ορέστεια*** είναι τριλογία από αρχαίες ελληνικές τραγωδίες, τις οποίες έγραψε ο τραγικός ποιητής Αισχύλος και παρουσίασε για πρώτη φορά το 458 π.Χ. στη γιορτή των Διονυσίων. Αποτελείται από τις τραγωδίες ''Αγαμέμνων'', ''Χοηφόροι'' και ''Ευμενίδες'' και συνοδευόταν από το σατυρικό δράμα *Πρωτέας*, ενώ είναι η μόνη αρχαία εξ ολοκλήρου σωζόμενη τριλογία. Οι τραγωδίες μεταξύ τους παρουσιάζουν συνάφεια, πράγμα το οποίο σημαίνει ότι και οι τρεις τους διηγούνται μία κοινή ιστορία σε τρία διαφορετικά μέρη. Η τριλογία ασχολείται με τα γεγονότα στο βασίλειο του Άργους μετά την επιστροφή του Αγαμέμνονα σε αυτό, τη δολοφονία του από την Κλυταιμνήστρα με τη βοήθεια του Αιγίσθου, τον φόνο αυτών από τον Ορέστη με τη βοήθεια της Ηλέκτρας και την τελική αθώωση του Ορέστη, μετά τη δίκη του.                                                                                                                                                                  

## Ορεστειακά

Το 1903, μετά την πρεμιέρα της Ορέστειας στη δημοτική, ξεκίνησαν έντονα επεισόδια στην Αθήνα που διήρκεσαν 4 ημέρες. 

## Εξωτερικοί σύνδεσμοι

### Ψηφιακό αρχείο ΕΡΤ
* 
* 
* 

* Η «Ορέστεια» του Αισχύλου σε ελεύθερα ψηφιακά βιβλία 

Κατηγορία:Τραγωδίες του Αισχύλου
Κατηγορία:Αγαμέμνονας
Καρλ Βιρτ

Ο **Καρλ Βιρτ** (*Carl Veart*, 21 Μαΐου 1970) είναι παλαίμαχος διεθνής Αυστραλός ποδοσφαιριστής που αγωνιζόταν στο χώρο της επίθεσης.

Γεννήθηκε στις 21 Μαΐου του 1970 στην Γουαϊάλλα της Νότιας Αυστραλίας και ξεκίνησε την καριέρα του το 1989 από την Αντελάιντ Σίτυ όπου παρέμεινε ως το 1994 κατακτώντας 3 πρωταθλήματα *NSL* και 2 κύπελλα.

Το 1994 μετακινείται στην αγγλική Σέφιλντ Γιουνάιτεντ όπου έμεινε επί μια διετία. Στη συνέχεια ακολούθησαν η Κρίσταλ Πάλας και ένα σύντομο πέρασμα από τη Μίλγουολ ΦΚ έτσι το 1998 ο Βιρτ επιστρέφει στην Αυστραλία και την Αντελάιντ Σίτυ.Το 2005 μεταγράφηκε στην Αντελάιντ Γιουνάιτεντ με την οποία συμμετείχε για 2 σαιζόν στη νεοσύστατη *A-League* μέχρι το 2007 όταν και αποσύρθηκε από την ενεργό δράση.

Με την Εθνική Αυστραλίας αγωνίστηκε 18 φορές από το 1992 μέχρι το 2000 πετυχαίνοντας 7 τέρματα.

## Καριέρα

## Παραπομπές


Βιρτ
Β
Κατηγορία:Ποδοσφαιριστές Αντελάιντ Γιουνάιτεντ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Κρίσταλ Πάλας ΦΚ
Κατηγορία:Ποδοσφαιριστές Σέφιλντ Γιουνάιτεντ
Κατηγορία:Αυστραλοί ποδοσφαιριστές στο εξωτερικό
Υπερβολή (γεωμετρία)

thumb|250px|Γραφική παράσταση υπερβολής (κόκκινες γραμμές)

Στη γεωμετρία με τον όρο **υπερβολή** χαρακτηρίζεται η καμπύλη που ορίζεται ως γεωμετρικός τόπος των σημείων επιπέδου, των οποίων η διαφορά των αποστάσεών τους από δύο καθορισμένα σημεία Ε και Ε΄, που λέγονται **εστίες** της υπερβολής, είναι σταθερή.

Ισοδύναμα ως υπερβολή ορίζεται ο γεωμετρικός τόπος των σημείων του επιπέδου των οποίων ο λόγος της απόστασης κάθε σημείου από σταθερό σημείο προς την απόστασή του από σταθερή ευθεία ισούται πάντα με τον ίδιο αριθμό ε ο οποίος είναι μεγαλύτερος από την μονάδα (ισοδύναμος ορισμός του Πάππου). 

Επίσης ισοδύναμα ως υπερβολή μπορεί να ορισθεί ως ο γεωμετρικός τόπος των σημείων του επιπέδου τα οποία ισαπέχουν από δεδομένο κύκλο και σταθερό σημείο (εξωτερικό του κύκλου). 

Τέλος, υπερβολή ορίζεται ως η επίπεδη ανοικτή καμπύλη που προκύπτει από την τομή ενός ορθού κυκλικού κώνου από επίπεδο μη παράλληλο με οποιαδήποτε γενέτειρα του. 

*Η ευθεία που ενώνει τις εστίες της υπερβολής ονομάζεται **βασική γραμμή**, (Base line).
*Η δε κάθετος στο μέσον της βασικής γραμμής ονομάζεται **κεντρική γραμμή**, (Centre line). Καθίσταται φανερό ότι όλα τα σημεία της κεντρικής γραμμής ισαπέχουν από τις εστίες Ε και Ε΄. Συνεπώς η γραμμή αυτή μπορεί και να χαρακτηρίζεται ως γραμμή "μηδενικής διαφοράς αποστάσεων".

*Με τον καθορισμό δύο εστιών υπάρχουν άπειρες ομοέστιες υπερβολές.
*Τα σκέλη της κάθε υπερβολής προεκτεινόμενα πολύ πέρα της βασικής γραμμής πλησιάζουν προς την ευθεία και τελικά καθίστανται ευθείες. Το ευθύγραμμο τμήμα της υπερβολής ονομάζεται **ασύμπτωτος** αυτής, τούτο προεκτεινόμενο διέρχεται από το μέσον της βασικής γραμμής.

## Εξίσωση υπερβολής σε καρτεσιανές συντεταγμένες και για συγκεκριμένο καρτεσιανό σύστημα αξόνων

:
\frac{x^{2}}{\alpha^{2}} - \frac{y^{2}}{\beta^{2}} = 1


### Ισοσκελής υπερβολή

Όταν a=b, οι ασύμπτωτες της υπερβολής σχηματίζουν γωνία 90°, και η καμπύλη ονομάζεται *ισοσκελής υπερβολή*. Όταν οι ασύπτωτες είναι παράλληλες με τους καρτεσιανούς άξονες η εξίσωση της καμπύλης μπορεί να γραφεί στη μορφή,

:(x-h)(y-k) =   m \,
:ή ακόμα πιο απλά:
:x^2 \ - \ y^2 = a^2   ή y^2 \ - \ x^2 = a^2 (αναλόγως τη μορφή της υπερβολής)

Η απλούστερη περίπτωση είναι όταν y=\frac{m}{x}\,,οπότε οι ποσότητες x, y είναι *αντιστρόφως ανάλογες*.

**Εκκεντρότητα:** Η εκκεντρότητα μίας ισοσκελούς υπερβολής είναι σταθερή και έχει τιμή \epsilon = \sqrt2.
## Παρατηρήσεις
*Η απόσταση μεταξύ των ομοεστίων υπερβολών αυξάνει με την αύξηση της απόστασής τους από τη βασική γραμμή. Επίσης η μεταξύ των απόσταση αυξάνει και όσο αυτές απομακρύνονται από της κεντρικής γραμμής.
*Η χρήση των υπερβολών στη ναυτιλία έχει ιδιαίτερη σπουδαιότητα, ειδικότερα στη λεγόμενη υπερβολική ναυτιλία που είναι και ο βασικός κλάδος της ραδιοναυτιλίας.
*Ποια είναι η καρτεσιανή εξίσωση της ίδιας παραβολής εάν αλλάξουμε την θέση του καρτεσιανού συστήματος;

## Δείτε επίσης

*Υπερβολικές συναρτήσεις

Κατηγορία:Κωνικές τομές
Κατηγορία:Αλγεβρικές καμπύλες
Κατηγορία:Αναλυτική γεωμετρία
Κύπελλο Ελλάδος ποδοσφαίρου ανδρών 2004-05

Στην **63η** διοργάνωση του **κυπέλλου Ελλάδας 2004-05** μετείχαν συνολικά 66 ομάδες (16 Α' εθνικής, 16 Β' εθνικής και 34 Γ' εθνικής κατηγορίας). Διεξήχθη σε 6 γύρους, συμπεριλαμβανομένου του τελικού. Για την κλήρωση του πρώτου γύρου ορίστηκαν ως επικεφαλής οι ομάδες της Α' και Β' εθνικής, ώστε να αντιμετωπίσουν τις ομάδες της Γ' εθνικής, πράγμα που σήμαινε ότι ήταν αδύνατο να τεθούν αντιμέτωπες ομάδες προερχόμενες από την ίδια αγωνιστική κατηγορία.

Στον τελικό έφτασε ο πρωταθλητής τη χρονιά εκείνη Ολυμπιακός, αποκλείοντας στην παράταση μετά από δύο συγκλονιστικούς ημιτελικούς την ΑΕΚ (η οποία νωρίτερα είχε με τη σειρά της αποκλείσει τον Παναθηναϊκό) και ο Άρης ο οποίος πέτυχε την πρόκριση από τους ημιτελικούς σε βάρος της Ξάνθης με εκτός έδρας νίκη - ανατροπή (2-0) που ακολούθησε την εντός έδρας ήττα (1-2).

Ο τελικός για πρώτη φορά διεξήχθη εκτός Αθήνας ή Θεσσαλονίκης και πιο συγκεκριμένα στο Παμπελοποννησιακό Στάδιο της Πάτρας. Είναι χαρακτηριστικό ότι ο Άρης είχε ήδη υποβιβαστεί στη Β' εθνική κατά την παρουσία του στον τελικό, με αποτέλεσμα ο αγωνιστικά αλλά και ψυχολογικά ανώτερος Ολυμπιακός να φτάσει στην κατάκτηση του κυπέλλου και κατ' επέκταση του νταμπλ, ενώ ο Ντούσαν Μπάγεβιτς έφτασε ως προπονητής τις 4 κατακτήσεις κυπέλλου. Ο Άρης ως φιναλίστ του κυπέλλου αγωνίστηκε την επόμενη χρονιά στο κύπελλο ΟΥΕΦΑ, για πρώτη και μοναδική ως τώρα φορά που ομάδα Β' εθνικής αγωνίστηκε σε ευρωπαϊκό κύπελλο. 

## Οι αγώνες

## Ο τελικός

## Παραπομπές


## Πηγές
* ΕΠΟ Κύπελλο Ελλάδος (αρχείο)

Κατηγορία:Κύπελλο Ελλάδας (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 2004-2005
Μπράιαν Κόουεν

Ο **Μπράιαν Κόουεν** (*Brian Cowen*, 10 Ιανουαρίου 1960-) είναι Ιρλανδός πολιτικός, πρώην αρχηγός του κόμματος Φίανα Φαλ και ο 11ος πρωθυπουργός της χώρας του από το 2008 ως το 2011. Ανακοίνωσε το τέλος της πολιτικής του καριέρας το 2011. Ο Κόουεν σήμερα θεωρείται ένας από τους χειρότερους Πρωθυπουργούς της Ιρλανδίας, λόγω του κακού χειρισμού της κυβέρνησής του στη σοβαρή οικονομική κρίση που έπληξε την Ιρλανδία το 2008 και έχει ασκηθεί σκληρή κριτική στο πρόσωπό του ακόμα και από μέλη του κόμματός του.

## Προσωπική ζωή
Γεννήθηκε στο Τάλλαμορ, στις 10 Ιανουαρίου του 1960. Έκανε σπουδές Νομικής στο Πανεπιστήμιο του Δουβλίνου. Είναι παντρεμένος με τη Μαίρη Μολόι και έχουν δύο κόρες.

## Πολιτική καριέρα
Εκλέγεται συνεχώς βουλευτής στο Laois-Offaly από το 1984. Το Σεπτέμβριο του 2004 έγινε υπουργός Οικονομικών, ενώ νωρίτερα θήτευσε στα υπουργεία Εργασίας (1992–1993), Τεχνών, Αθλητισμού και Τουρισμού (1993), Μεταφοράς, Ενέργειας και Επικοινωνιών (1993–1994), Υγείας και Παιδικής Φροντίδας (1997–2000) και Εξωτερικών (2000–2004). Εξελέγη ηγέτης του κόμματος Fianna Fáil στις 9 Απριλίου του 2008.

### Πρωθυπουργία
Στις 7 Μαΐου του 2008 μία μέρα μετά την παραίτηση του προκατόχου του, Μπέρτι Αχέρν, ψηφίστηκε ως νέος πρωθυπουργός (τίσεχ) και ανέλαβε καθήκοντα την ίδια ημέρα.

Ο Κόουεν που υποστηρίχθηκε από το κυβερνών κόμμα Fianna Fail (FF), εξασφάλισε 88 έδρες επί συνόλου 166 της Dail. Είχε προωθηθεί ως δελφίνος από τον απερχόμενο πρωθυπουργό Αχέρν.

Το Δεκέμβριο του 2008 ο Κόουεν ήταν προτελευταίος στον κατάλογο με τους καλύτερους ηγέτες στις χώρες της ΕΕ το 2008, που συνέταξε η γαλλική οικονομική εφημερίδα  *La Tribune*.

Στις 12 Ιουνίου του 2008 οι Ιρλανδοί καταψήφισαν σε δημοψήφισμα τη συνθήκη της Λισαβόνας και η ετυμηγορία αυτή θεωρήθηκε ως διαμαρτυρία προς την κυβέρνηση του Κόουεν από τους πολιτικούς αναλυτές.  Ο ίδιος ο πρωθυπουργός παραδέχθηκε σε ραδιοφωνική του συνέντευξη στις 12 Μαΐου του 2008 ότι δεν είχε διαβάσει ολόκληρη τη συνθήκη.

Η κυβέρνηση του Κόουεν έλαβε ψήφο εμπιστοσύνης από το Κοινοβούλιο στις 15 Ιουνίου 2010, με 82 ψήφους υπέρ και 77 κατά.

Στις 22 Ιανουαρίου 2011 ανακοίνωσε την παραίτησή του από την ηγεσία του Φίανα Φαλ σημειώνοντας, ωστόσο, ότι θα παραμείνει επικεφαλής της κυβέρνησης έως τις πρόωρες εκλογές που θα διεξαχθούν στις 25 Φεβρουαρίου.

Λίγες ημέρες μετά, στις 31 Ιανουαρίου 2011 ανακοίνωσε ότι δεν θα ήταν υποψήφιος στις επικείμενες εκλογές, τερματίζοντας την πολιτική του καριέρα.

## Παραπομπές


## Εξωτερικοί σύνδεσμοι
*  Ιστότοπος του Fianna Fáil για τον Κόουεν
*  Εκλογική ιστορία του Κόουεν (ElectionsIreland.org)

Κοουεν
Ριονέγρο

Το **Ριονέγρο** (ισπανικά: *Rionegro*, ισπανική προφορά ΔΦΑ: [rioˈneɣɾo]) είναι πόλη και δήμος στο νομό Αντιόχειας της Κολομβίας. Το επίσημο όνομα της πόλης είναι "Ciudad Santiago de Arma de Rionegro". Ανήκει στο μητροπολιτικό συγκρότημα της πρωτεύουσας Μεδεγίν. Το Ριονέγρο θεωρείται η πλέον βιομηχανοποιημένη πόλη της Κολομβίας και για το λόγο αυτό φέρει το παρατσούκλι "Cuna de la Libertad". Είναι επίσης αρκετά πυκνοκατοικημένη με περισσότερους από 101.000 κατοίκους. 

## Εξωτερικοί σύνδεσμοι
* Επίσημη ιστοσελίδα του Ριονέγρο



Κατηγορία:Πόλεις της Κολομβίας
Ηλύσια Πεδία

[thumb|right|403x403px|Η άφιξη (εδώ του [Γκαίτε) στα Ηλύσια Πεδία.]]
Κατά την Ελληνική Μυθολογία τα **Ηλύσια Πεδία** αποτελούσαν τμήμα του Άδη. Ήταν ο τελικός προορισμός της ψυχής των ηρώων και των ενάρετων.

## Μυθολογία
Ενώ τα Τάρταρα ήταν τόπος τιμωρίας, τα Ηλύσια Πεδία ήταν παραδείσιος τόπος με ολάνθιστα λιβάδια, όπου επικρατούσε αιώνια άνοιξη και οι πηγές της Λήθης ανάβλυζαν νέκταρ που έκανε τους νεκρούς να λησμονούν όλα τα γήινα δάκρυα και τις κακουχίες.
 
Εκεί βρίσκονταν κατά τον θρύλο ο Μενέλαος και η ωραία Ελένη, καθώς και ο Κάδμος και άλλοι θηβαίοι ήρωες. Κάτω από τη σκιά Μυρτιών εξασκούνταν στην ιππασία και τον στίβο ή έπαιζαν ζάρια και μουσική.

Ο Μίνως, αδερφός του Ραδάμανθυ βασίλευε στην *πεδιάδα της άφιξης*, εκεί που είχαν φέρει τον κοιμώμενο Κρόνο, που όντας μεθυσμένος από την πόση μελιού, είχε αιχμαλωτιστεί και δεθεί από τον Δία. 

Σύμφωνα με τους Ορφικούς, ο Κρόνος βασίλευε εκεί έχοντας βασίλισσα την Ρέα.

Οι αναφορές για τα Ηλύσια Πεδία στην αρχαία γραμματεία μέχρι τον 4ο αιώνα π.Χ είναι σπανιότατες. Υπάρχει μία στην Οδύσσεια και μία αναφορά του Αριστοτέλη στο ίδιο χωρίο του Ομήρου:

### Σύμφωνα με τον Όμηρο
μικρογραφία|417x417εσ**
**… τὸν δ' ἴδον ἐν νήσῳ θαλερὸν κατὰ δάκρυ χέοντα,
**νύμφης ἐν μεγάροισι Καλυψοῦς, ἥ μιν ἀνάγκῃ<br>
**ἴσχει• ὁ δ' οὐ δύναται ἣν πατρίδα γαῖαν ἱκέσθαι•
**οὐ γάρ οἱ πάρα νῆες ἐπήρετμοι καὶ ἑταῖροι,<br>
**οἵ κέν μιν πέμποιεν ἐπ' εὐρέα νῶτα θαλάσσης.
**σοὶ δ' οὐ θέσφατόν ἐστι, διοτρεφὲς ὦ Μενέλαε,<br>
**Ἄργει ἐν ἱπποβότῳ θανέειν καὶ πότμον ἐπισπεῖν,
**ἀλλά σ' ἐς Ἠλύσιον πεδίον καὶ πείρατα γαίης<br>
**ἀθάνατοι πέμψουσιν, ὅθι ξανθὸς Ῥαδάμανθυς, -
**τῇ περ ῥηΐστη βιοτὴ πέλει ἀνθρώποισιν•<br>
**οὐ νιφετός, οὔτ' ἂρ χειμὼν πολὺς οὔτε ποτ' ὄμβρος,
**ἀλλ' αἰεὶ ζεφύροιο λιγὺ πνείοντος ἀήτας<br>
**Ὠκεανὸς ἀνίησιν ἀναψύχειν ἀνθρώπους,** -<br>
</blockquote>

===Σύμφωνα με τον Αριστοτέλη ===
Διὰ τί ὁ ζέφυρος εὐδιεινὸς καὶ ἥδιστος δοκεῖ εἶναι τῶν ἀνέμων͵ καὶ οἷον καὶ Ὅμηρος ἐν τῷ **Ἠλυσίῳ πεδίῳ*'͵ ἀλλ΄ αἰεὶ ζεφύροιο διαπνείουσιν ἀῆται;

== Επιρροές ==
Τα Ηλύσια Πεδία έχουν επηρεάσει τον κόσμο της τέχνης, κυρίως στον τομέα της ζωγραφικής. 

Η [[Ναόκο Τακεούτσι|Ναόκο Τακεούσι]], δημιουργός του [[μάνγκα]] [[Sailor Moon]] εμπνεύστηκε από τα Ηλύσια Πεδία και δημιούργησε το Elysion, πρωτεύουσα του Χρυσού Βασιλείου της Γης.

== Παραπομπές ==
<references />

== Πηγές ==
* [[Walter Burkert]], *Greek Religion*, 1985.
* [[Joseph Campbell]], *The Hero with a Thousand Faces*, 1948.
* Carl A.P. Ruck and Danny Staples, *The World of Classical Myth*, 1994.
* [[Tennessee Williams]], *A Streetcar Named Desire'',1947.

## Εξωτερικοί σύνδεσμοι
* 

Κατηγορία:Τοποθεσίες της Ελληνικής Μυθολογίας
Όρος Σινά

[thumb|400px|Θέα του Όρους Σινά τα ξημερώματα από την περιοχή της μονής, διακρίνεται η [Ερυθρά Θάλασσα]]
thumb|right|280px|Η μονή της Αγ. Αικατερίνης στους πρόποδες του Σινά

Το **Σινά** είναι όρος που βρίσκεται στην ομώνυμη χερσόνησο της Αιγύπτου. Το υψηλότερο σημείο του είναι στα 2.285μ. Κατά την παράδοση χαρακτηρίζεται ως *θεοβάδιστο*, καθώς εκεί, σύμφωνα με τη Βιβλική αφήγηση, παρέλαβε τις Δέκα Εντολές από τον Θεό ο Μωυσής (Έξοδος 19). Ξόδεψε αρκετό χρονικό διάστημα στο βουνό εκείνο -που ονομάζεται και Χωρήβ- με αποτέλεσμα κάποιοι Εβραίοι να απιστήσουν κατασκευάζοντας και λατρεύοντας έναν *χρυσούν μόσχο* (Έξοδος). Ο Μωυσής τότε έσπασε οργισμένος τις πλάκες με τις Εντολές και χρειάστηκε να ανέβει δεύτερη φορά για να τις παραλάβει εκ νέου. Στο ψηλότερο σημείο του όρους, στην αποκαλούμενη Αγία Κορυφή όπου αναφέρεται ότι ο Μωυσής έλαβε τις Δέκα Εντολές υπάρχει σήμερα χτισμένο το Ελληνορθόδοξο παρεκκλήσσι της Αγίας Τριάδος.

Στους πρόποδες του όρους του Σινά βρίσκεται και το μοναστήρι της Αγίας Αικατερίνης (527 μ.Χ.) με αξιόλογη την παρουσία Ελλήνων στην εκεί περιοχή. 

Ο γερμανός μελετητής Τίσερντοφ ανακάλυψε στο μέρος τον *[[Σιναϊτικός κώδικας|Σιναϊτικό κώδικα]]*, ένα χειρόγραφο του 4ου μ.Χ. αιώνα που περιέχει ολόκληρο το Ιερό Σύγγραμμα της Καινής Διαθήκης.

## Εξωτερικοί σύνδεσμοι
* 
*http://st-katherine.net/en/ 
*http://www.sacredland.org/mount-sinai/

Κατηγορία:Βουνά της Αιγύπτου
Κατηγορία:Γεωγραφία της Βίβλου
Κατηγορία:Ιερά βουνά
Κάλδας (Αντιόχεια)

Το **Κάλδας** (Ισπ. *Caldas*) είναι πόλη και δήμος στο νομό Αντιόχειας της Κολομβίας. Ανήκει στο μητροπολιτικό συγκρότημα της πρωτεύουσας Μεδεγίν.

Το Κάλδας είναι γνωστό για τον καθεδρικό ναό του, αφιερωμένο στην *Cielo Roto*, αλλά και τα νυχτερινά μαγαζιά και τα μπαρ του, καθώς για τα μαγαζάκια που πωλούν ήδη τέχνης και κεραμικής. Είναι επίσης ο μικρότερος δήμος της Κολομβίας. 

## Εξωτερικοί σύνδεσμοι
*
*Η επίσημη ιστοσελίδα του Κάλδας   

Κατηγορία:Πόλεις της Κολομβίας
Τελαμώνας

Ο **Τελαμών** ήταν ήρωας της ελληνικής μυθολογίας από την Αίγινα. Ήταν γιος του Αιακού και της Γλαύκης ή της Ενδηίδας αντίστοιχα, αδελφός του Πηλέα, της Αλκιμάχης και του Φώκου.

Ο Τελαμών διώχθηκε από το πατρώο νησί του μαζί με τον αδελφό του Πηλέα, όταν ο πρώτος κατά την εξάσκησή του στη δισκοβολία, σκότωσε κατά λάθος τον μικρότερο αδελφό του Φώκο. Εκδιωγμένα έτσι τα δύο αδέλφια κατέφυγαν ο μεν Πηλέας στη Θεσσαλία, ο δε Τελαμών στη Σαλαμίνα, όπου νυμφεύθηκε τη Γλαύκη, την κόρη του βασιλέα της περιοχής Κυχρέα, με την οποία όμως δεν απέκτησε παιδιά. Όταν πέθανε ο Κυχρέας, ο Τελαμών ανέλαβε βασιλιάς της Σαλαμίνας. Μετά τον θάνατο της Γλαύκης, έλαβε ως σύζυγο την Περίβοια, την κόρη του Αλκάθου, με την οποία και απέκτησε τον Αίαντα και τον Τράμβηλο.
 
Σύμφωνα με την ελληνική μυθολογία, ο Τελαμώνας έλαβε μέρος στην Αργοναυτική εκστρατεία, αλλά και βοήθησε τον ήρωα Ηρακλή στην εκστρατεία κατά του Λαομέδοντα, του οποίου την κόρη Ησιόνη έλαβε ως αριστείο της βοήθειας που παρέσχε. Με την Ησιόνη ο Τελαμών απέκτησε ένα ακόμη γιο, τον Τεύκρο (τον νόθο). Κατά μία άλλη εκδοχή ο Τελαμών έλαβε και άλλη μία αιχμάλωτη, τη Θεάνειρα (μερικοί την ταυτίζουν με την Ησιόνη), με την οποία και απέκτησε τον Τράμβηλο ή Στράμβηλο, που αργότερα πολέμησε στο πλευρό των Τρώων κατά των Ελλήνων. Τον Τράμβηλο τελικά σκότωσε ο Αχιλλέας.

Επίσης ο Τελαμώνας έλαβε μέρος και σε διάφορες άλλες μάχες του Ηρακλή, όπως κατά των Αμαζόνων, κατά των Μερόπων στην Κω, καθώς και στη μάχη κατά του γίγαντα Αλκυονέως στην Κόρινθο.

## Γενεαλογία

## Παραπομπές


## Πηγές
* *Μεγάλη Ελληνική Εγκυκλοπαίδεια*, τόμος ΚΒ΄, σελ. 853
* *Εγκυκλοπαίδεια Πάπυρος Larousse Britannica*, τόμος 57ος, σελ. 50

Κατηγορία:Αργοναύτες
Κατηγορία:Βασιλείς της ελληνικής μυθολογίας
Σαρλότε Περέλι

Η **Σαρλότε Περέλι** (*Anna Jenny Charlotte Jensen Perrelli*, 7 Οκτωβρίου 1974-) είναι Σουηδή τραγουδίστρια, ηθοποιός και παρουσιάστρια. Έγινε ευρύτερα γνωστή μετά τη νίκη της στο Διαγωνισμό Τραγουδιού Eurovision το 1999 με το τραγούδι *Take me to your heaven* (ως *Σαρλότε Νίλσον*, με το πατρικό της τότε επώνυμο). Από τότε έχει κυκλοφορήσει τέσσερα άλμπουμ. Το 2008 επιλέχθηκε για να εκπροσωπήσει τη χώρα της για δεύτερη φορά στο Διαγωνισμό που διεξήχθη στο Βελιγράδι. Αν και μεγάλο φαβορί, η επιτυχία της δεν επαναλήφθηκε αφού πήρε την 18η θέση. Παρόλα αυτά το τραγούδι της *Hero* έκανε μεγάλη επιτυχία στην Ευρώπη. Έχει δύο γιους. Έχει συνεργαστεί με την επίσης Σουηδή σταρ Καρόλα

## Δισκογραφία
*1999 - *Charlotte*
*2001 - *Miss Jealousy*
*2004 - *Gone Too Long*
*2006 - *I din röst*
*2008 - *Hero*
*2008 - *Rimfrostjul*
*2012 - *The Girl*

## Παραπομπές


## Εξωτερικοί σύνδεσμοι
* 

Κατηγορία:Σουηδές τραγουδίστριες
Κατηγορία:Συμμετέχοντες στη Eurovision
Κατηγορία:Νικητές Διαγωνισμού Τραγουδιού Eurovision
Κατηγορία:Συμμετέχοντες στο διαγωνισμό τραγουδιού Eurovision με τη Σουηδία
Μιχαήλ Μίνιν

Ο **Μιχαήλ Πετρόβιτς Μίνιν** (*Михаил Петрович Минин*, 29 Ιουλίου 1922 - 10 Ιανουαρίου 2008) ήταν Ρώσος στρατιώτης που πολέμησε στον Β' Παγκόσμιο Πόλεμο και κρέμασε πρώτος τη σοβιετική σημαία στο κτήριο του γερμανικού κοινοβουλίου Ράιχσταγκ, συμβολίζοντας έτσι το τέλος της μάχης του Βερολίνου και την πτώση της πρωτεύουσας του Τρίτου Ράιχ που οδήγησε στο τέλος του Β'ΠΠ.

## Βιογραφία
Γεννήθηκε το 1922 στο χωριό Βανίνο. Τον Ιούνιο του 1941 παρουσιάστηκε εθελοντής στο Μεγάλο Πατριωτικό Πόλεμο ενάντια στη ναζιστική Γερμανία. Πολέμησε στο Λένινγκραντ και στα διάφορα μέτωπα φτάνοντας μέχρι και στο Βερολίνο. Ο Στάλιν είχε δώσει διαταγή να υψωθεί η σημαία ως σύμβολο του τέλους της μάχης και της πτώσης του Βερολίνου πριν την Πρωτομαγιά, όπως και έγινε. Στις 30 Απριλίου του 1945 γύρω στις 10 το βράδυ ο Μίνιν όρμησε στο Ράιχσταγκ, ανέβηκε στην οροφή και ύψωσε την Σοβιετική σημαία. Το Μάιο του 1945 ο Μίνιν έγινε ήρωας της Σοβιετικής Ένωσης για την πράξη του αυτή. Όμως η συγκεκριμένη φωτογραφία που έγινε μια από τις διασημότερες του 20ού αιώνα δεν παρουσιάζει τον Μίνιν, αφού είναι από το συνεργείο ειδήσεων, που την επόμενη μέρα (Πρωτομαγιά του 1945) απαθανάτισαν την συμβολική στιγμή και γύρισαν ντοκιμαντέρ για το σοβιετικό δελτίο ειδήσεων.

Όταν ο Μεγάλος Πατριωτικός Πόλεμος τελείωσε, ο Μίνιν παρέμεινε και συνέχισε την θητεία του στον στρατό. Το 1959 τελείωσε την στρατιωτική ακαδημία, και εν συνεχεία υπηρέτησε στο στράτευμα ειδικών στρατηγικών σκοπών. Το 1977 μετακόμισε στο Πσκοφ όπου και έμεινε μέχρι το τέλος της ζωής του. Πέθανε εκεί στις 10 Ιανουαρίου του 2008 και κηδεύτηκε την μεθεπόμενη μέρα.

## Η ανέγερση της σημαίας
Ο Μίνιν ήταν μέρος μιας ομάδας πέντε στρατιωτών που έφεραν μια κόκκινη σημαία και προσπάθησαν να μπουν στο κτήριο.
Βρήκαν τις περισσότερες πόρτες αμπαρωμένες και κλειδωμένες. Τα μέλη της ομάδας πήραν ένα καδρόνι και το χρησιμοποίησαν ως έμβολο. Πραγματικά κατόρθωσαν να σπάσουν την κλειδωμένη πόρτα με δύναμη. Μπαίνοντας μέσα συνάντησαν μικρή αντίσταση από γερμανούς στρατιώτες που πυροβολούσαν μεμονωμένα. Ανταποκρίθηκαν με λίγες ριπές από τα πολυβόλα τους και ανέβηκαν τα σκαλοπάτια βγαίνοντας στη στέγη.
Φθάνοντας εκεί αποφάσισαν να κρεμάσουν τη σημαία στο μεγάλο άγαλμα της Γκερμάνια πάνω από την κύρια είσοδο.
Με ένα κοντάρι και μια ζώνη πανταλονιού στερέωσαν την σημαία στην κορώνα που φορούσε το άγαλμα.

## Η αποκατάστασή του
Ο Μίνιν αναγνωρίστηκε για την πράξη του, αλλά δεν ανταμείφθηκε πραγματικά. Επειδή εκείνο το βράδυ γινόταν πόλεμος, και τις επόμενες μέρες βγήκαν πολλές φωτογραφίες, μεταξύ των οποίων μερικές έγιναν πολύ γνωστές, ο Μίνιν ξεχάστηκε. Εκτός αυτού, μετά την πτώση του Βερολίνου ο Στάλιν διέταξε απόρρητο περί των λεπτομερειών της ύψωσης της σημαίας. Έτσι, πέρασαν πενήντα χρόνια μέχρι να αποκατασταθεί η μνήμη του, όταν τελικά ο Μπόρις Γιέλτσιν του έδωσε τιμητικό βραβείο.

## Παραπομπές


## DVD
*

## Εξωτερικοί σύνδεσμοι
*
*
*

Κατηγορία:Ρώσοι του Β΄ Παγκοσμίου Πολέμου
Κατηγορία:Ήρωες της Σοβιετικής Ένωσης
Κύπελλο Ελλάδος ποδοσφαίρου ανδρών 2007-08

Στην **66η** διοργάνωση του **κυπέλλου Ελλάδας 2007-08** μετείχαν συνολικά 69 ομάδες (16 Α' εθνικής, 18 Β' εθνικής και 35 Γ' εθνικής κατηγορίας). Διεξήχθη σε 7 γύρους, συμπεριλαμβανομένου του τελικού.

Με βάση κανονισμό των αγώνων κυπέλλου που ισχύει από το 2005-06, είναι υποχρεωτική η συμμετοχή στη 18άδα των ομάδων 2 τουλάχιστον ποδοσφαιριστών ηλικίας κάτω των 21 ετών. Στον αγώνα του Γ' γύρου ανάμεσα στην Πρέβεζα και τη Βέροια, η φιλοξενούμενη ομάδα δεν τήρησε τον κανονισμό, με αποτέλεσμα η νίκη - πρόκρισή της με σκορ 2-1 να μετατραπεί σε ήττα - αποκλεισμό χωρίς αγώνα.

Στα αξιοσημείωτα της χρονιάς υπήρξε η μεγάλη νίκη - πρόκριση του Ολυμπιακού επί του Παναθηναϊκού στο στάδιο Καραϊσκάκη με σκορ 4-0, αλλά και η πρόκριση του Ατρόμητου επί του ΟΦΗ στους προημιτελικούς μ' ένα γκολ που πέτυχε στο έκτο και τελευταίο λεπτό των καθυστερήσεων του επαναληπτικού αγώνα, καθώς και ο αποκλεισμός των ΠΑΟΚ και Α.Ε.Λ. από τον Θρασύβουλο. 

Για 7η φορά κατά τα 10 τελευταία χρόνια ο Ολυμπιακός έφτασε στον τελικό της διοργάνωσης, με αντίπαλο τον Άρη όπως και το 2005. Ο Άρης έφτασε ως τον τελικό έχοντας σαν απολογισμό 5 νίκες και 1 ισοπαλία. Τη φορά αυτή ο τελικός ορίστηκε να διεξαχθεί στο Καυτανζόγλειο, 38 χρόνια μετά την πρώτη διεξαγωγή τελικού σ' αυτό το στάδιο και τη νίκη του Άρη επί του ΠΑΟΚ το 1970. 

Ο Ολυμπιακός νικώντας τον αντίπαλό του με σκορ 2-0 έφτασε στην κατάκτηση του 23ου κυπέλλου της ιστορίας του, ενώ ο ηττημένος προπονητής Ντούσαν Μπάγεβιτς απέτυχε να κατακτήσει το τρόπαιο και με μία τέταρτη ομάδα της καριέρας του μετά τις κατακτήσεις με ΑΕΚ, Ολυμπιακό και ΠΑΟΚ. Για τον διαιτητή Γιώργο Κασναφέρη, ήταν ο τελευταίος αγώνας της καριέρας του (σφύριξε στους 4 από τους 8 τελευταίους τελικούς).

## Οι αγώνες

1 Ο αγώνας Πρέβεζας - Βέροιας έληξε 1-2, όμως στη συνέχεια κατοχυρώθηκε με σκορ 3-0 υπέρ της Πρέβεζας.

## Ο τελικός

* Θεσσαλονίκη, Καυτανζόγλειο Στάδιο, Σάββατο 17 Μαΐου 2008
*  **[[Αρχείο:630px seven vertical stripes HEX-ED1C24 and White.svg|24px]] [[Ολυμπιακός Σύνδεσμος Φιλάθλων Πειραιώς (ποδόσφαιρο)|Ολυμπιακός]]** - 24px Άρης **2-0** (ημίχρονο: 1-0)
* **Σκόρερς**: Κοβάτσεβιτς (33' 13px|Πετυχημένο κεφαλιά), Ζεβλάκοφ (53' 13px|Πετυχημένο κεφαλιά)
* **Χαμένο [[Πέναλτι (ποδόσφαιρο)|πέναλτι]]**: 79' 13px|Χαμένο Γκαλέτι (άουτ)
* **Διαιτητής**: Γιώργος Κασναφέρης (Αθήνας) -- Βοηθοί: Σαραϊδάρης, Καλαϊτζίδης
* **Θεατές**: 17.000
* **Τηλεοπτική μετάδοση**: Alpha (Αντρέα Παλομπαρίνι)
* **Πολυτιμότερος παίκτης (MVP)**: Λουτσιάνο Γκαλέτι

## Παραπομπές


## Πηγές
* Και Κυπελλούχος Ελλάδας ο Ολυμπιακός www.athensphotonews.gr
* ΕΠΟ Κύπελλο Ελλάδος (αρχείο)

Κατηγορία:Κύπελλο Ελλάδας (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 2007-2008
Κύπελλο Ελλάδος ποδοσφαίρου ανδρών 2006-07

Στην **65η** διοργάνωση του **κυπέλλου Ελλάδας 2006-07** μετείχαν συνολικά 67 ομάδες (16 Α' εθνικής, 18 Β' εθνικής και 33 Γ' εθνικής κατηγορίας). Διεξήχθη σε 7 γύρους, συμπεριλαμβανομένου του τελικού.

"Θύματα" των νοκ άουτ αγώνων τη χρονιά αυτή υπήρξαν κυρίως η ΑΕΚ και ο Άρης, που αποκλείστηκαν από Α.Ο. Χαϊδαρίου και Νίκη Βόλου αντίστοιχα. Στη συνέχεια αποκλείστηκε και ο Ολυμπιακός από τον ΠΑΣ Γιάννινα, στην πρώτη και μοναδική ως τώρα φορά που οι "ερυθρόλευκοι" γνώρισαν τον αποκλεισμό από ομάδα μικρότερης κατηγορίας. 

Στον τελικό, που για τρίτη συνεχόμενη χρονιά διεξήχθη στην περιφέρεια (στο Πανθεσσαλικό Στάδιο του Βόλου), έφτασαν ο Παναθηναϊκός που στην πορεία του απέκλεισε μεταξύ άλλων τον Απόλλωνα Καλαμαριάς στα πέναλτι και τον ΠΑΟΚ στην παράταση και μετά από 22 χρόνια η ΑΕΛ, η οποία νικώντας με 2-1 κατέκτησε το τρόπαιο για δεύτερη φορά στην ιστορία της, μετά την επιτυχία του 1985.

Ο αμυντικός της ΑΕΛ Στέλιος Βενετίδης κατέκτησε το κύπελλο με τρίτη διαφορετική ομάδα στην καριέρα του, καθώς προηγήθηκαν ο ΠΑΟΚ το 2001 και ο Ολυμπιακός το 2005 και 2006.

## Οι αγώνες

## Ο τελικός
* Βόλος, Πανθεσσαλικό Στάδιο, Σάββατο 5 Μαΐου 2007
* 24px **[[Αθλητική Ένωση Λάρισας (ποδόσφαιρο ανδρών)|ΑΕΛ]]** - 24px Παναθηναϊκός **2-1** (ημίχρονο: 1-1)
* **Σκόρερς**: Κόζλεϊ (3' 13px|Πετυχημένο κεφαλιά), Αντσουέ (82' 13px|Πετυχημένο σουτ) -- Παπαδόπουλος (44' 13px|Πετυχημένο πέναλτι)
* **Διαιτητής**: Κύρος Βασάρας (Θεσσαλονίκης) -- Βοηθοί: Σαραϊδάρης, Μποζατζίδης
* **Θεατές**: 16.000
* **Τηλεοπτική μετάδοση**: ΝΕΤ (Κώστας Καπάταης)
* **Πολυτιμότερος παίκτης (MVP)**: Νίκος Νταμπίζας

## Πηγές
* ΕΠΟ Κύπελλο Ελλάδος (αρχείο)

## Παραπομπές


Κατηγορία:Κύπελλο Ελλάδας (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 2006-2007